
	Η Ελένη Ι. Κυριακάκη είναι Πολιτικός Επιστήμονας, κάτοχος Μεταπτυχιακού Διπλώματος Ειδίκευσης (MSc) στο Πολιτικό Σύστημα και Δημόσιες Πολιτικές από το Πανεπιστήμιο Κρήτης και Υποψήφια Διδάκτωρ στο Τμήμα Διοίκησης Επιχειρήσεων και Τουρισμού του Ελληνικού Μεσογειακού Πανεπιστημίου (ΕΛΜΕΠΑ). Η διδακτορική της έρευνα εστιάζει στη διερεύνηση των δυνατοτήτων επιχειρηματικής ανάπτυξης της ελληνικής ενδοχώρας μέσω της αξιοποίησης των ευρωπαϊκών πολιτικών.

Διαθέτει επαγγελματική εμπειρία στη δημόσια διοίκηση, στην τοπική αυτοδιοίκηση, στη διοίκηση επιχειρήσεων, στην υλοποίηση ευρωπαϊκών προγραμμάτων και στη στατιστική έρευνα, έχοντας συνεργαστεί με την Περιφερειακή Ένωση Δήμων (Π.Ε.Δ.) Κρήτης, την Ελληνική Στατιστική Αρχή (ΕΛΣΤΑΤ), την Περιφέρεια Κρήτης, καθώς και με ιδιωτικούς και εκπαιδευτικούς φορείς. Παράλληλα, δραστηριοποιείται ως εισηγήτρια σε προγράμματα εκπαίδευσης ενηλίκων.

Έχει συμμετάσχει ως ερευνήτρια σε επιστημονικές έρευνες του Πανεπιστημίου Κρήτης και έχει παρουσιάσει και δημοσιεύσει επιστημονικές εργασίες σε ελληνικά και διεθνή συνέδρια στους τομείς της περιφερειακής ανάπτυξης, της επιχειρηματικότητας, του τουρισμού, της δημογραφικής πολιτικής και της κοινωνικής ανάπτυξης.

Τα κύρια ερευνητικά της ενδιαφέροντα εστιάζονται στις επιστημονικές περιοχές της περιφερειακής ανάπτυξης, της επιχειρηματικότητας, του βιώσιμου τουρισμού, των ευρωπαϊκών πολιτικών, της τοπικής αυτοδιοίκησης, της δημόσιας πολιτικής και της κοινωνικής συνοχής.


